Ledvance hurtigst ude med farvede filament-pærer

Filament-pærer har været det store belysningshit de senere år, men hidtil har de udelukkende kunnet fås i hvide nuancer. Men nu har Ledvance lanceret tre forskellige filament-pærer i sin Smart+ serie af produkter – og de kan alle indstilles i forskellige farver.

Normalt er det Philips Hue, der er frontløber på intelligent belysning, men denne gang kom tyskerne altså først over målstregen. Mon ikke Hue følger trop – eventuelt i august, hvor de har for vane at vise efterårskolektionen frem?

Der er nemlig desværre ikke mulighed for at benytte Ledvance-pærerne med Hue-systemet. De understøtter nemlig udelukkende wifi og ikke Zigbee. Om det kommer, vides ikke, men Ledvance har adskillige produkter, der understøtter Zigbee (og dermed kan bruges med Hue).

De tre pærer, der kan fås i standardform, Edison- og Globe-udgaver, er alle teknisk ens. De har E27-sokkel og bruger maksimalt 4,5 watt. De har en maksimal lumen på 300 og en farvetemperatur på 2700 kelvin.

Den såkaldte Ra-værdi, der beskriver lysets evne til at gengive farver, er på 80. Det er “standarden” for almindeligt prissatte LED-pærer. HøjereRa-værdi = højere pris. Sollys har en Ra-værdi på 100 og glødepærer 99.

Du kan finde mere info om de tre nye filament-pærer hos Ledvance.

Ledvance hurtigst ude med farvede filament-pærer